
HOTĂRÂRE
cu privire la stabilirea salariilor președintelui Companiei, directorului radiodifuziunii și directorul televiziunii 
al IPNA Compania ”Teleradio-Moldova”
 
În conformitate cu prevederile art. 60 alin. (9), art. 61 alin. (6) din Codul audiovizualului al Republicii Moldova, în vederea executării și implementării recomandărilor pct. 2.11 a Curţii de Conturi, în temeiul Raportul auditului conformităţii gestionării fondurilor publice asociat auditului situaţiilor financiare la Instituţia Publică Naţională a Audiovizualului Compania „Teleradio-Moldova” pe anii 2013-2014,  nr. 13  din  30.04.2015, Monitorul Oficial nr. 124-130/14 din 22.05.2015, Consiliul de Observatori 
HOTĂRĂŞTE:
1. Începând cu 30.06.2015 salariul Preşedintelui IPNA Compania „Teleradio-Moldova” este stabilit în proporţie de 5 (cinci) salarii medii lunare ale personalului de creaţie al Companiei.
2. Din aceiași dată salariul directorului televiziunii și a directorului radiodifuziunii al IPNA Companiei ”Teleradio-Moldova” este stabilit în proporţie de 4 (patru) salarii medii lunare ale personalului de creaţie al Companiei.
3. Prezenta hotărâre intră în vigoare în momentul adoptării.

Prezenta hotărâre a fost adoptată cu votul a 5 membri ai Consiliului de Observatori: ”PRO” - D. Deleu; L. Gurez; S. Nistor; L. Vasilache; V. Țapeș; ”CONTRA” - P. Grozavu.  

